Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 568/12/8811	Trebišov, 4.1.2013
EEČ : 2-69-4-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1, odsek 2 písmeno a, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Peňažná suma určená na všeobecne prospešné účely: 17,50 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 17,50 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou XXXXX
	Za spoluúčasti obvineného XXXXX, ako člen Miestnej organizácie SRZ XXXXX a držiteľ platných rybárskych lístkov a povolení na rybolov na rok 2012, po spoločnej dohode dňa 22.05.2012 okolo 16.00 h na rybárskom revíry zvanom XXXXX, evidovanom ako revír XXXXX, číslo revíru 4-1190-1-1 v katastri obce XXXXX, ktorý obhospodaruje Miestna organizácia SRZ XXXXX, neoprávnene zasiahol do výkonu rybárskeho práva tým, že bez povolenia lovil ryby zakázaným, hromadne účinným spôsobom za pomoci rybárskej siete, tzv. žiabrovky o rozmeroch 16,5 m x 1,5 m, kde takto ulovil 4 ks štuky severskej o celkovej hmotnosti 4,6 kg, čím takto spôsobil škodu pre XXXXX po vyčíslení v celkovej výške 92,- €, kde obvinený XXXXX už bol za taký čin odsúdený rozsudkom Okresného súdu XXXXX sp. zn. XXXXX zo dňa 15.12.2010, právoplatný dňa 06.01.2011 za prečin pytliactva podľa § 310 ods. 1, ods. 2 písm. a Tr. zák.  

Odôvodnenie: 
Uznesením vyšetrovateľa OR PZ, OKP, OVK XXXXX sp. zn. XXXXX z 10.08.2012 bolo začaté trestné stíhanie vo veci pre prečin pytliactva podľa § 310 ods. 1, ods. 2 písm. a, ods. 3 písm. c Tr. zák. Následne dňa 09.10.2012 bolo vznesené obvinenie XXXXX pre prečin pytliactva podľa § 310 ods. 1, ods. 2 písm. a, ods. 3 písm. a Tr. zák. spáchaný formou spolupáchateľstva podľa § 20 Tr. zák. na tom skutkovom základe, ako je uvedené vo výroku tohto uznesenia. 

V rámci mediačného konania zástupca poškodenej strany XXXXX vyhlásil, že od obv. XXXXX nežiada náhradu škody. 

Dňa 14.11.2012 zložil obvinený XXXXX na účet Krajskej prokuratúry v Košiciach peňažnú sumu vo výške 35,- (tridsaťpäť) €. Zo záznamu o zložení peňažnej sumy obvinený určil 50 % sumy, t. j. 17,50 € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 17,50 € XXXXX

Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný. Poškodená strana od obvineného škodu nežiada. Ďalej obvinený zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 17,50 € poukázaná štátu na peňažnú pomoc poškodeným podľa osobitného predpisu a suma 17,50 € poukázaná XXXXX

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor